Marihøna Barnehage

Elvegårdsveien 12

8370 Leknes

Telefon:

Daglig leder: 958 41065

Avdeling Marihøna: 957 81932

Avdeling Sommerfuglene: 958 36709

Vedtekter

(revidert 14.5.25)

1. **Formål**
	1. Samvirkeforetaket Marihøna barnehage Leknes SA har som formål å drive barnehagen i tråd med «Lov om barnehager», og de til enhver tid gjeldende lover og forskrifter.
2. **Eier**
	1. Samvirkeforetaket Marihøna Barnehage Leknes SA er eier av barnehagen og har ansvar for forvaltning av barnehagens eiendeler
	2. Årsmøtet er samvirketakets høyeste organ. Årsmøtet skal avholdes innen slutten av april måned.
3. **Opptakskriterier**
	1. Styret foretar opptak etter innstilling fra styrer. Opptakskrets i Vestvågøy kommune.
	2. Hensynet til det enkelte barn og alderssammensetningen i barnehagen er overordnet ved tildeling av plasser. For øvrig gjelder følgende prioritering i rekkefølge:
		1. Funksjonshemmede barn
		2. Barn som er henvist fra barnevernet
		3. Barn til ansatte
		4. Søsken av barn som allerede har plass
		5. Barn av enslige forsørgere som er utearbeidende eller under utdanning.
	3. Plassen gjelder til den sies opp skriftlig. Se også punkt 10.1.
	4. Klage på opptak sendes styret for barnehagen
	5. Dersom foreldrene har gjeld i en annen barnehage, må denne gjøres opp først, før en får tildelt plass i Marihøna barnehage.
4. **Samarbeidsutvalg**
	1. Samarbeidsutvalget består av:

2 representanter fra foreldrene

2 representanter fra de ansatte

1 representant fra samvirkeforetaket- etter eget ønske

Styrer har møte,- tale, og forslagsrett

* 1. Funksjonstiden til samarbeidsutvalget er ett år
	2. Samarbeidsutvalget skal ivareta samarbeidet mellom barnehagen og foreldrene.
	3. Samarbeidsutvalget skal være et rådgivende, kontaktskapende og samordnende organ. Utvalget skal særlig være med å drøfte barnehagens ideelle grunnlag og arbeide for å fremme kontakten mellom barnehagen og lokalsamfunnet.
	4. Samarbeidsutvalget skal fastsette årsplanen for barnehagens pedagogiske virksomhet.
1. **Foreldreråd**
	1. Foreldrerådet består av foreldre og foresatte til barn i barnehagen.
	2. Foreldrerådet er et forum der alle foreldrene kan møtes og utveksle sine tanker om barnehagen og diskutere med hverandre.
	3. Foreldrerådet skal bli forelagt og har rett til å uttale seg i saker som er viktige for foreldrenes forhold til barnehagen.
	4. Foreldrerådet skal avholde minst to møter årlig.
	5. Foreldrerepresentantene til samarbeidsutvalget velges av foreldrerådet. Hver av de fremmøtte har en stemme.
2. **Barnehagens størrelse og åpningstider**
	1. Barnehagen består av to avdelinger med tilsammen 36 plasser for barn i alderen 0-6 år.
	2. Barnehagen tilbyr kun heltidsplasser med 45 timer pr uke.
	3. Sju dager i året kan barnehagen stenge for kurs og planlegging.
	4. Barna skal ha fire uker ferie i løpet av kalenderåret, hvorav 3 uker sammenhengende i tidsperioden Barnehagen er sommerstengt de to siste ukene i juli. Ukenummer kan varierer fra år til år.Den siste uken skal også være sammenhengende, dvs ikke enkeltdager. I uker med tre barn eller færre, kan barnehagen stenge. Fra og med 1 juni og tom 31 august kan barnehagen ha redusert åpningstid. Helligdager teller ikke som feriedager. Frist for varsling av ferie er 14 dager i forveien.
	5. Familier som har nær familie utenfor Europa, kan ta hovedferie utenfor ferieåret.
	6. Barnehagen må ha beskjed om barnas ferie innen 15 april i det aktuelle ferieåret.
	7. Barnehagen kan stenge på grunn av uforutsette hendelser, feks uvær sykdom eller lignende
	8. Barnehagens vedtatte norm for leke- og oppholdsareal:

Barn under tre år: 5.3 m2.

Barn over tre år: 4.0m2.

* 1. Marihøna barnehage har åpningstid fra klokken 07.00-16.30.

Styret vedtar i samarbeid med årsmøtet åpningstidene til barnehagen ut fra behovet og de ressurser barnehagen rår over. Styret vedtar hva et forsinkelsesgebyr skal utgjøre. Det vil si et gebyr for henting av barn utenfor åpningstidene.

1. **Betaling**
	1. Betalingssatsene fastsettes av departementet. Betalingen skjer forskuddsvis innen den 15 i hver måned. Det betales for 11 måneder. Juli er betalingsfri måned.
	2. Søskenmoderasjon vedtas av styret.
	3. Dersom foreldrene ikke har betalt etter 1 purring/ varsel om oppsigelse av plass, sendes kravet til inkasso og en står uten plass ved barnehagen.
2. **Helse**
	1. Barn som er for syke til å kunne delta i ordinær aktivitet eller er smittebærere, må holdes hjemme.
	2. Marihøna barnehage er en helsefremmende barnehage.
3. **Kost**
	1. Satsen for kostpenger fastsettes av styret. Endringer av sats gis med to måneders varsel
4. **Oppsigelse av plass**
	1. Plassen skal sies opp skriftlig med 1 mnd varsel regnet fra den 1 i den påfølgende måneden.
5. **Ansvar**
	1. Barnehagen har ikke ansvar for barnas medbrakte klær, briller, barnevogner eller andre gjenstander.
6. **Taushetsplikt**

12.1 For virksomhet som omfattes av disse vedtektene, gjelder §20 i Lov om barnehager. Reglene om taushetsplikt i Forvaltningsloven §13 til 13f og Lov om barnehager §21 og §22.